**Saugaus bendravimo internete taisyklės**

1. **Duomenų saugumas:**
* Prisijungimo (vartotojo) slaptažodžius pasirinkite atsargiai, jokiu būdu nesidalykite jais su kitais;
* Prieš dalindamiesi informacija apie save, gerai pagalvokite. Viešai nesidalinkite savo kontaktine informacija (telefono numeriu, adresu);
* Prieš dalindamiesi savo nuotraukomis, vaizdo įrašais, asmenine informacija, įvertinkite, kiek tai saugu: kokiems žmonėms ši informacija bus pasiekiama, ar jos turinys tinkamas dalintis viešai.
1. **Bendravimo internetu etiketo taisyklės:**
* Keiksmažodžiai virtualioje erdvėje yra draudžiami. Už jų vartojimą virtualioje pamokoje gali būti skirta piniginė bausmė (pagal LR ANK 481 str.);
* Griežtai draudžiama nuotolinę pamoką filmuoti ar fotografuoti;
* Draudžiama neteisėtai prisijungti prie informacinės sistemos, perimti ir panaudoti duomenis – minėti veiksmai užtraukia baudžiamąją atsakomybę;
* Bendraujant internetu, galioja tos pačios socialinės normos, kaip ir realiame gyvenime;
* Internete gali išsakyti savo nuomonę ir dalintis mintimis tol, kol tai nežeidžia kitų. Venk kategoriškų, grubių, diskriminuojančių pasisakymų;
* Neplatink informacijos apie kitus žmones jų neatsiklausęs. Jeigu su tavimi kas nors pasidalijo asmenine informacija, be leidimo jos platinti negalima, nes ji skirta tik tau.
1. **Rekomendacijos patyčias patiriančiam vaikui:**
* Neatsakyk į piktus, įžeidžiančius laiškus, žinutes, komentarus. Neverta įsitraukti į elektroninį ginčą ar užburtą įžeidinėjimų ratą. Išsaugok žinutes ar laiškus kaip įrodymus;
* Blokuok siuntėją. Galima užblokuoti telefono numerį, iš kurio gaunamos žinutės ar sulaukiama skambučių. Interneto svetainėse, pavyzdžiui, socialiniuose tinkluose, taip pat galima užblokuoti tave įžeidinėjantį asmenį, pakeitus privatumo nuostatas. Pranešk apie netinkamą elgesį žmonėms kurie gali padėti;
* Venk elektroninės erdvės vietų, kuriose galėtum sutikti skriaudėjų;
* Kalbėk su žmonėmis, kuriais pasitiki. Pokalbis su tėvais, draugais, mokytojais ir kitais žmonėmis – puikus būdas pradėti spręsti problemą.
1. **Rekomendacijos patyčias stebinčiam vaikui:**
* Jeigu pastebėjai kitą žmogų įžeidžiančią informaciją, neperžiūrinėk jos, nepersiuntinėk kitiems, bet iš karto informuok suaugusįjį. Išsaugok netinkamą informaciją kaip įrodymą.
* Užstok nuskriaustąjį – parašyk palaikantį komentarą, kaip atsaką į įžeidimus.
* Gražiai elkis su nukentėjusiu vaiku. Jeigu jį pažįsti, pasistenk praleisti su juo daugiau laiko. Jeigu žinai, kad iš jo tyčiojamasi, bet vaikas pats nesikreipia pagalbos, paragink jį papasakoti apie tai suaugusiesiems, kuriais jis pasitiki

**Apie pastebėtas internetines patyčias praneškite savo klasės vadovui, progimnazijos socialinei pedagogei (****nijolesuranoviene@gmail.com****) arba psichologei (****simona.svedova@gmail.com****). Kreipdamiesi persiųskite ekrano nuotraukas su įžeidžiančiomis žinutėmis/laiškais, jeigu jas turite.**